නගර සීමාවේ පැවැති සියලු නිවාස, ගොඩනැගිලි සහ පේළි නිවාසවලින් වරිපනම්ද, සතුන්ගෙන්, වාහනවලින්, වෙළෙඳසල් හා මස්මඩු ආදියෙන් බදුද, මත්පැන් හා තුවක්කු බලපත්‍ර ගාස්තු, මුද්දර ගාස්තු, පොලිසිය හා නාගරික මහේස්ත්‍රතාත් විසින් නියම කරන ලද දඩ මගින්ද ආදායම් උපයා ගැනීමට නගර සභාව කටයුතු කළේය. 1866 වසරේ නගර සභාව උපයා ගත් ආදායම ස්ටලිං පවුම් 6429ක් විය. 1872 ශ්‍රී ලංකාවට රුපියල් සත හඳුන්වා දීමෙන් පසු නගර සභාව රුපියල් 296,494ක් උපයාගත් බැව් සඳහන් වේ.